STEMUP අධ්‍යාපනික පදනම
STEMUp අධ්‍යාපනික පදනම (ඉංග්‍රීසි: STEMUP Educational Foundation) යනු ශ්‍රී ලංකාවේ පිහිටි ලාභ නොලබන සංවිධානයකි. මෙම පදනම ආරම්භ කරනු ලැබුවේ සිසුන්ට ගුණාත්මක STEM අධ්‍යාපනය ලබා දීමෙන් රටේ අධ්‍යාපන ක්‍රමයේ වෙනසක් ඇති කිරීමේ දැක්මෙනි. එහි ලියාපදිංචි ස්වේච්ඡා සේවකයන් 1000 කට අධික සංඛ්‍යාවක් සමඟින් ක්‍රියාත්මක වේ. ශ්‍රී ලංකාවේ ස්වේච්ඡා සේවය තුළින් විශ්ව විද්‍යාල සිසුන් තම ප්‍රජාවන් තුළ සමාජ පරිවර්තනයේ නියෝජිතයන් වීමට පෙළඹවීම, බලගැන්වීම සහ බලමුලු ගැන්වීමට ඔවුහු උත්සාහ කරති. එය මුළුමනින්ම ක්‍රියාත්මක වන්නේ ස්වේච්ඡා පදනමක් මත ය. එයට දේශපාලන, ආගමික හෝ වාර්ගික බැඳීම් හෝ පක්ෂග්‍රාහී බවක් නැත.

ඉතිහාසය 
STEMUp අධ්‍යාපනික පදනම යනු 2007 අංක 07 දරණ සමාගම් පනත යටතේ සංස්ථාගත කර 2016 ජනවාරි මාසයේදී පිහිටුවන ලද ලාභ නොලබන ආයතනයකි. ස්වෙච්චා සේවකයන් හතර දෙනෙකු සමඟ 2016 වසරේදී ආරම්භ කල මෙම පදනම සමඟ මේ වන විට ස්වෙච්චා සේවකයන් 1000 කට වැඩි පිරිසක් කටයුතු කරමින් සිටියි.

වැඩසටහන්

මයික්‍රෝබිට් සමුහය (Micro:bit Sri Lanka User Group) 
ශ්‍රී ලංකාවේ ග්‍රාමීය සහ නාගරික සිසුන්ට IoT අධ්‍යාපනය හඳුන්වා දීමට ආරම්භ කෙරුණු වැඩසටහනකි.

CoderDojo ශ්‍රී ලංකා (CoderDojo Sri Lanka) 
ශ්‍රී ලංකාව පුරා විසිරි සිටින සිසුන්ට නොමිලේ පරිගණක කේතනය ආධි නව තාක්ෂණික දැනුම ලබා ගැනීමට ආරම්භ කල ව්‍යාපෘතියකි. දැනට ලංකාව පුරා තිබෙන නැණසල වැනි තොරතුරු තාක්ෂණය උගන්වන ආයතන, පොදු පුස්තකාල සහ ශ්‍රී ලංකා ටෙලිකොම් ආයතන පරිශ්‍ර තුල සති අන්තයේදී මෙම වැඩසටහන් පැවැත්වේ.

පොඩ්ඩන්ට Machine Learning (ML for Kids) 
සිසුන්ට කුඩාකල සිටම Machine Learning සහ AI දැනුම ලබා දීම සඳහා ආරම්භ කල ව්‍යාපෘතියකි.

යොමුව